Sághy Enikő

A TEREMTŐ ÖNISMERET KÉZIKÖNYVE

3. rész

Az életem egy csoda,

Anikó története

Budapest

Egyes sorok tördelése az ebook technikai sajátosságai miatt eltérhet a papírformátumtól. Megértésüket ezúton is köszönjük!

A könyv ePUB, PDF és papírformátumban megrendelhető a teremtoonismeret.hu honlap webshopjában.

Minden jog fenntartva.

© Sághy Enikő, 2021

Telefon: +36 30 222 1288

www.teremtoonismeret.hu

saghyeniko@spiritualisonismeret.hu

ISBN 978-615-7003-01-9

TARTALOM

ELŐSZÓ

AZ ÉLETEM EGY CSODA

A TEREMTŐ ÖNISMERET
egyetemes törvények, tanítások

BÚCSÚZOM

ÉRTÉKELED TÁRSAIDAT, AKIK ELŐTTED JÁRNAK, MELLÉDRENDELŐDNEK, VAGY MÖGÖTTED HALADNAK? ŐK AZOK, AKIK NEKED PÉLDÁT MUTATNAK. EGYMÁS ÁLTAL VÁLTUNK, S VÁLUNK AZZÁ, AKIK VOLTUNK, VAGYUNK ÉS IDŐVEL LESZÜNK.

– Az Élet miért éltet?

– A döntésem hol születik?

– A cselekvésem honnan ered?

– Miért pont ez vagy az történik velem?

– Ha minden a jelenben van, akkor az elmém

miért tördeli az időt a múltra, a jelenre, s a jövőre?

– Számít, milyen volt a múlt, ami a jelenbe nyúlt?

– Ki kérdezi bennem, hogy: „Ki vagyok én?”

– Miért érdemes magamért bármit tennem?

– Mi változik, ha önmagam megismerem?

– Milyen életet élhetek, ha az leszek,

aki valójában vagyok?

– „Nincs visszaút!”

– mondom, megpecsételtem a Sorsom.

– Ki adta a pecsétet, s kitől kértem az ittlétet?

– Ha az erőt képviselem, ki kelt bennem félelmet?

Kérdéseid keresik benned válaszaid, emelkedett rezgésszinten ősvalódban meglelik. Itt hordozod az időtlenség birodalmát, a tér-idő lenyomatát, itt ismered fel, hogy a múlt a jelenbe fut, a jelen a jövő hírnöke, s az itt és most állapotban hozott döntés, a jövő történése. Itt él minden kérdés valós válasza, minden döntés alapja, minden gondolat szimbóluma, valós tartalma és jelentése, mint az Életed értelme és értéke.

Szeretettel, Sághy Enikő

Szeretettel köszöntelek kedves Olvasó,

engedd meg, hogy tegezzelek!

A Teremtő Önismeret kézikönyve 3. részével kívánok Neked tartalmas időtöltést Önmagad magjában.

A tervem az, hogy nyolc kisebb könyvben adom közre – mint a Teremtő által beavatott médium – az elmúlt évtizedekben megszerzett tapasztalataimat, élethelyzeteket, tanításokat, az egyetemes törvényeket.

Mint ahogyan az előző két részben, ezen keresztül is megismerheted a Teremtő Önismeretet, mint egyetemes tudást, technikát, módszert. Ha magadban e tudást megnyitod, Teremtő vénád ismeretében egy saját módszert hozhatsz létre.

Egy olyan belső útra hívlak most Téged, ahol – a mások sorsa és az egyetemes törvények olvasása közben – megtalálhatod Önmagad.

Könyvenként egy-egy élet körvonalazódik és elevenedik meg. Akik megszólalnak őszintén és tisztán, önvallanak adott készségüknek fokán. Önismereti útjuk során megjárták a mennyet és a poklot, hogy meglássák az évek alatt rájuk tapadt árnyékaikat. Már nem menekülnek önmaguk elől, árnyék-én tulajdonságaikat a megbocsájtás, az elfogadás, az elengedés érzésével, az egyetemes szeretet erejével oldják fel, engedik el.

Ők a bátrak, akik ahogy az utat törik, a saját szembesüléseik által megtisztult energiateret biztosítják a mögöttük haladók számára. Ezzel is a szolgálatukat teljesítik.

Végtelen hittel álltam mellettük, tudva, hogy a saját szembesüléseim által már letisztult energiatér olyan erőt képvisel, amivel, ha élnek a szabad döntésük jogán, „fel tudnak ébredni”, félelmeiket el tudják engedni, megbocsátóvá, elfogadóvá, elengedővé tudnak válni. Képesek lesznek önmagukba „hazatalálni”, önmagukban szerethetőségük hitére lelni.

Azt is tudják, emelkedett rezgésszinten a lélek alkímiája révén, az árnyék-én tulajdonságaik átíródnak ősbizalomra, önbecsülésre, saját erejükbe vetett hitükre, stb. A felszabaduló új erővel tudnak újrakezdeni, meggyógyulni, hivatásukat betölteni és a maguknak tett ígéretüket belső értékeik tudatában megvalósítani.

A könyv olvasása közben lehet, hogy elengedőn mosolyogsz, mert múltad rejtett bugyraival már szembesültél, blokkjaidat kioldottad, a letisztult lelked harmóniáját semmi nem zavarja meg.

Ha rossz a közérzeted és feszülő lelked azt jelzi, van Benned elrejtetten szembesülésre váró feldolgozandó tulajdonság, megteheted, hogy még nem foglalkozol vele. Hagyod úgy a mélyben, ahogy van és megvárod, hogy majdan valamilyen élethelyzet kényszerítsen a szembesülésre a jövőben.

De megtudhatod itt és most az adott pillanatban, hogy lelked magjában mit őriz titkon a mélytudat. Lehetőséget kapsz arra, hogy ami eddig a felszín alatt égetett és már sok-sok küzdelmet okozott, most nem féled meglátni, átélni, mert tudod, aki megítélhetne Téged, nincs senki.

Ehhez a megszégyenüléstől való félelmedet, azaz a saját árnyékodat kell átlépni. Ha emeled a rezgésszinted, felismered, hogy a leírt élethelyzet valójában mit vált ki belőled: szánalmat, ítéletet, haragot, kárörvendést, utálatot stb.

Ahogy ezekkel szembesülsz, válik ismertté számodra a sok-sok árnyék-én, amik a lelkedet torzították, a múlt fájdalmait okozták. Ahogy szembesülsz, a lélek alkímiája kioldja megszokásaid, blokkjaid, félelmeid, játszmáid és új Teremtő erővé alakítja. Ezeket tudatosítva juthatsz szép lassan mind mélyebbre és beljebbre ősvalódban és képessé válsz mind magasabb szellemi dimenziókban szárnyalni.

Erőd folyamatosan úgy nő, ahogyan oldódik ki a régi elfojtott feszülő erő.

Ebben a könyvben is nagyobb teret adtam az élethelyzet írójának, úgy, mint a második könyvben, hogy folyamatában át tudja adni szembesüléseinek felismeréseit, az ok-okozat összefüggéseket, életének sikereit, kudarcait. Külön öröm, amikor valaki a Teremtő Önismeret alkalmazásával ilyen fiatalon eljut életének nagy igazságaihoz.

KÉRLEK, FIGYELD MAGAD,